PATVIRTINTA

Marijampolės lopšelio-darželio

„Šypsenėlė“ direktoriaus

2022 m. rugpjūčio 30 d. d.

įsakymu Nr. V- 105

**ASMENINĖS VAIKO PAŽANGOS IR ASMENYBĖS ŪGTIES STEBĖJIMO SISTEMA**

**I SKYRIUS**

**BENDROSIOS NUOSTATOS**

1. Marijampolės vaikų lopšelio - darželio (toliau – Darželio) asmeninės vaikopažangos ir asmenybės ūgties stebėjimo sistema parengta, vadovaujantis Marijampolės savivaldybės Pasirengimo įtraukčiai veiksmų įgyvendinimo Marijampolės savivaldybėje 2022-2024 metais planu.

2. Vertinimas yra svarbi ugdymo proceso dalis, leidžianti vaikui teikti savalaikę veiksmingą pagalbą, tikslingai skatinanti vaiko raidą, padedanti efektyviai modeliuoti kasdieninę ugdymo(si)praktiką visais ugdymo(s) etapais.

3.Vaiko asmeninės ūgties stebėjimo sistema atspindi vaikų ugdymosi pasiekimus ir spragas per tam tikrą laikotarpį.

**II SKYRIUS**

**VAIKO PAŽANGOS IR ŪGTIES STEBĖJIMAS**

4. Mokslo metų pradžioje IU ir PU mokytojai supažindina vaikų tėvus su pasiekimų ir individualios pažangos stebėjimo, pasiekimų vertinimo, vertinimo informacijos kaupimo ir fiksavimo sistema, aptaria vertinimo kriterijus, metodus ir formas.

5. Vertinant ikimokyklinio amžiaus vaikų pasiekimus ir pažangą taikomi pasiekimų ir pažangos vertinimo kriterijai: pasiekimų žingsneliai pagal 18 sričių: išskiriami du vaiko gebėjimų formavimosi laikotarpiai. 1-3 žingsniuose aprašomi vaikų nuo gimimo iki trejų metų pasiekimai, 4-6 žingsniuose pateikti vaikų nuo trejų iki šešerių metų pasiekimai.

6. Pasiekimų ir pažangos vertinimas pagal žingsnelius, padeda mokytojams ir kitiems ugdytojams tikslingai stebėti vaikų ugdymosi pasiekimus, pažangą, atpažinti jų ugdymosi poreikius, kuo kryptingiau pritaikant ikimokyklinio ugdymo(si) turinį vaikų grupei ir kiekvienam vaikui, garantuojant ugdymo(si) prieinamumą ir kokybę, užtikrinant tęstinumą bei dermę tarp ikimokyklinio ir priešmokyklinio ugdymo(si) programų.

7. Priešmokykliniame ugdyme išskiriami 3 pasiekimų lygiai: iki pagrindinio lygio, pagrindinis lygis, virš pagrindinio lygio. Jie skirti formuojamajam vertinimui, t. y. geriau pažinti vaiką, atpažinti jo stiprybes ir tobulintinas sritis, numatyti reikiamą pagalbą vaiko ūgčiai:

7.1. **Iki pagrindinio:** žaisdamas, spontaniškai ir tikslingai tyrinėdamas stebi draugų veiklą, klausosi, trumpai atsako į pateiktus klausimus;

7.2. **Pagrindinis:** žaisdamas, spontaniškai ir tikslingai tyrinėdamas

kelia klausimus, aiškinasi;

7.3. **Virš pagrindinio:** žaisdamas, spontaniškai ir tikslingai tyrinėdamas, atpažįsta ir įvardija, aiškinasi.

8. Specialistams, nustačius galimo raidos atsilikimo, negalios, chroniškos ligos ar netipinio elgesio atvejų, vaikas turi būti laiku nusiųstas pas kvalifikuotus specialistus. Vertinama kiekvieno konkretaus vaiko raida ir pažanga, siekiant nustatyti specialiuosius poreikius ar raidos atsilikimą.

9. Vertinant vaiko pasiekimus, svarbūs šie principai:

9.1. Kruopščiai fiksuojama ir kaupiama informacija apie visus vaikus ir juos auginančias šeimas.

9.2. Šeimoms teikiama informacija apie kitas vaikui ir pačiai šeimai galinčias padėti

tarnybas, padedame su jomis susisiekti ir siunčiama pas reikiamus paslaugų teikėjus, laikantis konfidencialumo, privatumo ir orumo principų.

9.3. Vaikai vertinami pagal savo gebėjimų (pritaikytos ar individualizuotos programos)

lygį, padarytą pažangą.

9.4. Lygiateisiais pagrindais bendradarbiaujama su kolegomis iš kitų tarnybų, gerbiant

vieni kitų funkcijas, atsakomybę ir patirtį.

9.5. Visa informacija apie vaiką ir jį auginančią šeimą laikoma konfidencialia ir atskleidžiama tik turint vienareikšmišką rašytinį tėvų sutikimą arba jei vaikui iškilo pavojus (smurtaujantys tėvai ir kt.).

10. Siekiant užtikrinti kiekvieno vaiko ugdymosi sėkmę, sudaromos galimybės vaikams skirtingais būdais pademonstruoti pasiekimus bei daromą pažangą, kurie sistemingai fiksuojami, dokumentuojami, analizuojami, vertinami ir konfidencialiai aptariami su tėvais (globėjais, kitais su vaiko ugdymu susijusiais asmenimis).

11. Dokumentavimas:

11.1. Vaiko pažangos ir asmenybės ūgties stebėjimų rezultatai dokumentuojami, siekiant atpažinti vaiko raidos atsilikimą, kad laiku būtų suteikiam pagalba ir kreipiamasi pas reikiamą specialistą.

11.2. Įvertinimui naudojamos vaiko raidos stebėjimo formos. Pedagogai (grupės komanda, specialistai) atlikę vaiko stebėjimą, rengia jo aprašą.

11.3.Nustatomos tinkamos vaikui pagalbos priemonės: parengiamos individualios programos, švietimo pagalbos planai, grupinės kalbos pratybos, parenkamos kūrybiškos ugdymo priemonės.

12.Ugdymo pasiekimų vertinimą atlieka:

12.1. Pedagoginiai darbuotojai - (IU ir PU mokytojai, logopedas, spec. pedagogas), psichologas, tėvai).

12.2. Ugdymo pasiekimų vertinimo dažnumas: du kartus metuose (spalio-lapkričio

mėn. ir balandžio-gegužės mėn.). Prireikus atliekami tarpiniai vaikųpasiekimų vertinimai.

12.3. Pagrindinis vaikųpasiekimų vertinimo metodas - stebėjimas. Mokytojos nuolat sistemingai stebi ir fiksuoja vaikų veiklą ar elgesį. Vaikų stebėjimas numatomas savaitės ugdymo planuose, kurie rengiami el. dienyne „Mūsų darželis“.

12.4. IU ir PU mokytojos analizuoja, reflektuoja, atsižvelgiant į individualias vaiko startines pozicijas*,* raidos galimybes, rengiami planai po stebėjimo ir po vertinimo – tolimesni planai.

13. Vaiko pažangos ir asmenybės ūgties stebėjimas įgyvendinamas, kaupiant informaciją: „Vaiko dienoraštyje“, „Vaiko pasiekimų aplanke“, foto nuotraukų albume ir video įrašuose, el. dienyne „Mūsų darželis“:

13.1. Medžiaga apie lopšelinuko (2 – 3 m.) ir jaunesniojo amžiaus darželinuko (3 – 4 m.) ugdytinių pasiekimus kaupiami „Vaiko dienoraštyje“. Vaiko dienoraštyje talpinama žinios apie vaiką, jo šeimą, kitus mylimus žmones, piešiamas genealoginis vaiko šeimos medis, rašomi pedagogų, tėvelių, specialistų atsiliepimai apie vaiką, užrašomos vaiko įdomiausios mintys, įvairūs interviu ir pokalbiai su vaiku. Jį rengiant, mokytojoms talkina specialistai, tėvai.

13.2. Dienoraščiai pildomi priklausomai nuo situacijos – adaptaciniu periodu dažniau, vėliau – kartą per savaitę, arba kartą per dvi savaites. Medžiaga apie darželinuko (4–5, 5–6m.) pasiekimus kaupiama „Vaiko pasiekimų aplankale“ (individualios programos, specialistų komentarai, stebėjimų pavyzdžiai, vaiko veiklos refleksijos).

13.3. Aplankuose su vaiko veiklos pavyzdžiais surenkami darbeliai (dailės ir rankų darbai, užrašomi sprendžiami kryžiažodžiai, pasakojimai, vaiko šnekamosios kalbos, jam stengiantis išreikšti mintį ar žodį, pavyzdžiai, anketinės apklausos (vaikų ir tėvelių)), tyrimų medžiaga, atsiliepimai apie vaiko pasiekimų rezultatus, dalyvavimai įvairiose parodose, konkursuose, akcijose, projektuose, kūrybinių grupių veikloje, vaikų ir jų tėvelių kūrybinės raiškos darbai (savos gamybos knygelės, pačių sukurti eilėraščiai, fantastiniai pasakojimai, pasakos, dainelės).

13.4. Foto nuotraukų albumai ir video įrašai: grupės ir individualiuose vaiko foto nuotraukų albumuose, video įrašuose gali būti fiksuojama kasdieninė vaiko veikla, šventės, pramogos, tėvų apsilankymas grupėje, išvykos, ekskursijos, akcijos ir t.t.

13.5. Informacija keliama į el. dienyną „Mūsų darželis“, laikantis konfidencialumo taisyklių.

14. Ugdymo aplinka turi būti pritaikoma vaiko poreikiams ir vertinant į tai atsižvelgta. Pvz., jei mokinys silpnai mato, jam pritaikoma ugdymo aplinka – padidinama ir paryškinama ugdomoji medžiaga.

15. SUP vaikų pažanga ir pasiekimai, švietimo pagalbos planai 2 kartus metuose Vaiko gerovės komisijoje kartu su tėvais aptariami, analizuojant vaikų sėkmes ir nesėkmės, planuojamas tolimesnis jų ugdymas.

**III SKYRIUS**

**BAIGIAMOSIOS NUOSTATOS**

16. Darželio bendruomenė, siekdama kiekvieno vaiko individualios pažangos ir asmenybės ūgties, bendradarbiauja ir veikia kolegialiai.

17. Atsižvelgiant į vaikų individualios pažangos stebėjimo duomenis, nustatomi ugdymo(si) kokybės gerinimo uždaviniai, koreguojamas ugdymo turinys, numatomos ugdymo(si) pagalbos priemonės, planuojama pedagogų kvalifikacija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_